《客中风雨述怀 其一》
元代·金涓

溪南连日雨昏昏，客况难禁不出门。山岳阴风灵气伏，江湖秋水怒涛奔。

乘槎久待无边使，忧国徒怀奉至尊。自起高歌看宝剑，大哉吾道许谁论。

作者简介：金涓(1306—1382)，字德原，义乌人。尝受经于许谦，又学文章于黄溍。尝为虞集、柳贯所知，交荐于朝，皆辞不赴。明初，州郡辟召，亦坚拒不起，教授乡里以终。